Sorptunnuvæðing og horfin tré á Akureyri Sorpvæðing íbúðahverfa og horfin tré Núna í kring um hátíðarnar hef ég farið ofurlítið um hverfi Akureyrar . Tvennu hef ég veitt sérstaka eftirtekt . Hið fyrra er hvernig bæjaryfirvöld hafa skapað aldeilis ömurlega aðkomu að íbúðarhúsum með því að mæla svo fyrir að sorptunnur skuli varða aðkomu og innganginn að íbúðarhúsum . Undarlegir skilmálar , satt að segja – að áskilja tiltekna stystu fjarlægð sorpíláta frá götu . Það var áður kannski hálf-umhendis að setja allar sorptunnur bakvið hús í kjallaratröppur eða í kjallarakompur – vegna þess hversu erfitt gat verið að sækja sorpið og koma á því á bíla til losunar . Eldri hverfin hafa orðið skjólsæl og römmuð í grænt allt sumarið . Sérstaklega hefur Alaskaöspin orðið vöxtugleg – en sennilega gróðursett miklu þéttar á árunum milli 1960 og 1990 heldur en seinna var ráðlagt -enda vöxturinn langt umfram björtustu vonir ræktunarfólks . Vindálag og veðrun húsa hefur minnkað stórlega -og það er skjól bæði sumar og vetur . Rökstuðningurinn hefur verið að það sé kominn skuggi í allan garðinn eða að þær séu að eyðileggja frárennslið . Já ; og á Akureyri er samt bannað að fella tré yfir tiltekinni hæðnema með leyfi byggingafulltrúa . Kannski leyfir byggingafulltrúi að hvaða tré sem er sé sagað niður ? Kannski er byggingafulltrúinn einmitt að rýma sem mest af trjám úr görðum til að sorptunnuvæðingin blasi sem allra best við . Kannski vilja bæjaryfirvöldin að gamall skafrenningur nái aftur völdum í íbúðahverfum á Akureyri þannig að verktakar fái meira að gera við snjómoksturinn og að íbúarnir upplifi sem mest óþægindi af ófærðinni .